钦定古今图书集成/明伦汇编/氏族典/第089卷 > 卢玑
## 钦定古今图书集成/明伦汇编/氏族典/第089卷 > 卢玑

按《金史卢彦伦传》：“彦伦子玑，字正甫，以荫补阁门祗
候，累迁客省使，兼东上阁门使，改提点太医教坊、司
天，充大定十五年宋主生日副使，迁同知宣徽院事。
丁母忧，起服太府监，改开远军节度使，入为右宣徽
使。章宗即位，转左宣徽使，致仕。明昌四年，起复左宣
徽使，改定武军节度使，复为左宣徽使，致仕。泰和初”，
诏玑天寿节预宴。二年，元妃李氏生皇子，满三月，章
宗以玑老而康强，命以所策杖为洗儿礼物。泰和六
年卒，年八十。